BBIK โบรกแนะซื้อเป้า 156 บาท ลุ้นกำไรไตรมาส 2 โตต่อ ตุนแบ็กล็อกแน่น 745 ล้าน
BBIK โบรกแนะซื้อเป้า 156 บาท ลุ้นกำไรไตรมาส 2 โตต่อ ตุนแบ็กล็อกแน่น 745 ล้าน จับตากำไรปีนี้โตเท่าตัวทะลุ 266 ล้าน
BBIK โบรกแนะซื้อเป้า 156 บาท ลุ้นกำไรไตรมาส 2 โตต่อ ตุนแบ็กล็อกแน่น 745 ล้าน จับตากำไรปีนี้โตเท่าตัวทะลุ 266 ล้าน
12 พ.ค. 2566

บล.กรุงศรี พัฒนสิน ระบุในบทวิเคราะห์วันนี้(12 พ.ค.66) ว่า บริษัท บลูบิค กรุ๊ป จำกัด (มหาชน) หรือ BBIK คาดโมเมนตัมกำไรไตรมาส 2/66 ยังดีต่อเนื่อง เบื้องต้นคาดที่ 65 ล้านบาท โต 102% เทียบช่วงเดียวกันของปีก่อน และโต 12% เทียบไตรมาสก่อนหน้า จากการทยอยรับรู้ backlog ที่มีในมือล่าสุดอยู่ราว 745 ล้านบาท รับรู้ปี 66 จำนวน 559 ล้านบาท
อีกทั้งออร์บิทมีกำหนดส่งมอบงานให้ OR จำนวนมาก ทำให้คาดส่วนแบ่งกำไรยังคงโดดเด่นต่อ เนื่องจากไตรมาส 1/66 รวมถึงจะเริ่มรับรู้รายได้จาก Vulcan, Innoviz เต็มไตรมาสเป็นครั้งแรก โดยประเมินกำไรทั้งปี 66 ที่ 266 ล้านบาท โต 109% เทียบช่วงเดียวกันของปีก่อน และคาดว่าจะมีโครงการใหญ่มาเติมอีกหลายโครงการในไตรมาส 2/66 (ช่วงครึ่งแรกปี 66 เป็นช่วงหาโครงการใหม่มาเติม backlog)
ด้านราคาหุ้นซื้อขายบน PER23F ที่ 38 เท่า มองว่าไม่แพงเทียบ กำไรปี 66-68 ที่เติบโตสูงเฉลี่ย +69%CAGR โดยกำไรไตรมาส 1/66 โดดเด่นมาก เป็น new high เติบโตแบบก้าวกระโดด และดีกว่าตลาดคาด 11% ราคาหุ้นที่ปรับฐานลงมาเป็นโอกาสสะสมรับการเติบโตระยะ-กลางยาวที่แข็งแกร่งเป้า 156 บาท